சாகீத் பகத் சிங் சேவா தளம்

சாகீத் பகத் சிங் சேவா தளம் (Shaheed Bhagat Singh Seva Dal) என்பது என்பது இந்தியாவின் தில்லியை தளமாகக் கொண்ட ஓர் இலாப நோக்கற்ற அமைப்பாகும். இந்திய சுதந்திரப் போராட்ட தியாகி பகத் சிங்கின் பெயரிடப்பட்ட இந்த அமைப்பு, அவசரகால சேவைகளை அணுகுவதற்கும் கிடைப்பதற்கும் பாடுபடுகிறது. முன்னாள் சட்டமன்ற உறுப்பினர் இயேதேந்தர் சிங் சூண்டி  தலைமையில் இந்த அமைப்பு செயல்படுகிறது. கோவிட்-19 பெருந் தொற்றுக்கு முன்பு உரிமை கோரப்படாத உடல்களை தகனம் செய்வதற்கு இந்த அமைப்பு உதவி செய்து வந்தது. தொற்றுநோய் தொடங்கிய பிறகு, அழைப்புகளின் எண்ணிக்கையில் பெரும் அதிகரிப்பு பதிவு செய்யப்பட்டது. உடல்களை இரவு முழுவதும் பாதுகாப்பாக வைத்திருக்க, அவசர ஊர்திகளில் உள்ள குளிர்சாதன பெட்டியில் சேமித்து வைப்பதன் மூலம், உடல்களை மறுநாள் தகனம் செய்யக்கூடிய வகையில், இந்த அமைப்பு அலைபேசி எழுத்துருவைத் தொடங்கியது. 

சாகீத் பகத் சிங் சேவா தள அமைப்பு தனிமைப்படுத்தப்பட்ட நோயாளிகளுக்கு லங்கார் எனப்படும் உணவு வழங்கும் சமையல் கூடத்தை ஏற்பாடு செய்தது. இரத்த தான முகாம்களையும்  தேவைப்படுபவர்களுக்கு இலவச இரத்தம் வழங்கவும் இவ்வமைப்பு  ஏற்பாடு செய்தது. 2021 ஆம் ஆண்டு மே 2021 மாத நிலவரப்படி, 8 ஓட்டுநர்களையும், வண்டிகள் மற்றும் அவசர ஊர்திகள் உட்பட 18 வாகனங்களையும் 22 பேர் கொண்ட குழுவையும் கொண்டு இயங்கியது. 

கடந்த காலங்களில், சாகீத் பகத் சிங் சேவா தள அமைப்பு பல நடவடிக்கைகளில் ஈடுபட்டுள்ளது.  பாக்கித்தானில் சீக்கியர்கள் மற்றும் பிற சிறுபான்மையினர் மீதான அட்டூழியங்களை நிறுத்துமாறு பாக்கித்தான் அரசாங்கத்திடம் வேண்டுகோள் விடுத்து, இந்த அமைப்பின் உறுப்பினர்கள் பாக்கித்தான் உயர் ஆணையத்தின் முன் ஆர்ப்பாட்டம் நடத்தினர். மேலும், 2015 ஆம் ஆண்டு பகத் சிங்கின் 108 ஆவது பிறந்தநாளில் அவரது சித்தாந்தம் குறித்து ஒரு சொற்பொழிவும் நிகழ்த்தப்பட்டது.

மேற்கோள்கள்

பகுப்பு:இந்திய நிறுவனங்கள்
பகுப்பு:இலாபநோக்கற்ற நிறுவனங்கள்
பகுப்பு:இந்தியத் தொண்டு நிறுவனங்கள்